ต่อมน้ำเหลืองโตข้างๆลำคอตอนเป็นอีสุกอีใสคะ เป็นอีสุกอีใสได้16 วันแล้วคะ ตอนนี้แผลตกสะเก็ดหมดแล้ว อยากจะทราบว่าต่อมน้ำเหลืองจะยุบลงไหมคะ ใช้เวลานานมั้ยคะกว่าจะยุบ หรือต้องไปพบแพทย์. ขอบล่วงหน้าคะ
สวัสดีค่ะ การวินิจฉัยที่เป็นไปได้-ต่อมน้ำเหลืองโตตามหลังการอักเสบติดเชื้อ มักจะยุบไปเองเมื่อการติดเชื้อหายแล้ว โดยไม่ควรอยู่เกิน 2 อาทิตย์ และขนาดต้องไม่โตขึ้นเรื่อยๆ ไม่ลุกลามไปที่อื่น-ต่อมน้ำเหลืองโตจากสาเหตุอื่นเช่นมีเนื้องอกในปอด ในทรวงอก หรือเป็นมะเร็งเม็ดเลือด-เป็นก้อนอื่นๆที่ไม่ใช่ต่อมน้ำเหลืองเช่นก้อนไขมันชั้นใต้ผิวหนัง รูขูมขนอักเสบ ก้อนจากต่อมไทรอยด์การดูแลตัวเองเบื้องต้น ไม่ไปแกะหรือคลำก้อน ไม่เอายาอะไรไปทา แนะนำว่าหากผ่านมา 16 วันแล้ว ก้อนยังไม่ยุบ ขยายขนาดและจำนวน มีการลุกลามไปตำแหน่งอื่น ร่วมกับมีไข้ น้ำหนักลด ควรไปพบแพทย์เพื่อตรวจหาสาเหตุเพิ่มเติมค่ะ